Alba Regia Atlétikai Klub

Tájékozódási futó szakosztály



Tagdíj fizetési szabályzata

**Egyesületünk mindenki számára nyitott, aki elfogadja az egyesület alapszabályát, valamint betartja a tagdíj fizetési szabályzatban foglaltakat!**

**Érvényes tagdíj szabályzatunk 2022.01.01-től:**

A tagsági viszony a kitöltött belépési nyilatkozatok leadásával jön létre. Az Egyesület valamennyi tagja tagdíjat köteles fizetni. A tagsági viszony létrejötte után a tagdíjfizetés nem szakítható meg, csak kilépéssel.

A havi egyesületi tagdíjak befizetését az adott hónap 10. napjáig banki átutalással lehet rendezni.

A tagdíjfizetés elmaradását a Szakosztályvezető e-mailben jelzi, az érintettek felé. Amennyiben a befizetés bármely akadályba ütközik, kérjük írásban jelezzék!

Egyesületünk működési költségeit havi egyesületi tagdíjak beszedéséből fedezi. A tagdíj mértéke nem a látogatott edzések számától függ, tehát betegség, hiányzás esetén nem csökken a mértéke. Ennek megfelelően **a tagdíjat minden hónapban be kell fizetni!**

Az Alba Regia Atlétikai Klub Tájékozódási futó szakosztály (továbbiakban szakosztály) versenyzőinek az egyesület működtetésére fizetendő tagdíjak fizetését a következőképpen szabályozza:

**Utánpótlás korú versenyző (FN18-ig bezárólag):**

Tagdíj mértéke: 2500 Ft / hó

A tagdíj megfizetésével a versenyző jogosulttá válik:

* Az egyesület által szervezett edzéseken, edzőtáborban részt venni,
* Éves versenyengedély igénylésére (díját az egyesület átvállalja)
* Országos bajnokságokon díjmentesen részt venni (nevezési díját az egyesület átvállalja, amennyiben a pályát eredményesen teljesítette)
* Az egyesület által beszerzett sport felszerelést kedvezményesen megvásárolni. (Ennek mértékéről az vezetőség dönt)
* Elért minősítése és országos bajnokságon szerzett pontok alapján versenyeken díjmentesen részt venni (nevezési díját az egyesület átvállalja, ezen kedvezmény jogalapját az előző évi eredmények adják)
* Arany minősítés esetén 10 versenynap
* Ezüst minősítés esetén 6 versenynap
* Bronz minősítés esetén 2 versenynap
* Egyéni bajnoki pontonként +2 versenynap, a váltó-csapat pontokért a tagoknak bajnoki pontonként +1-1 versenynap
* Egyéni elbírálás alapján további kedvezményekre, melyet a vezetőség adhat

**Felnőtt és szenior versenyzők (FN20-tól felfelé)**

Az egyesület a felnőtt és szenior versenyzők számára 2 tagdíj szintet határoz meg az egyesületben vállalt aktivitásuk szerint, melyek közül a versenyző választhat az általa leadott belépési nyilatkozaton. Ez mindaddig érvényes, amíg a versenyző írásban (e-mailben) nem nyilatkozik ennek megváltoztatásáról. A választott tagdíj szinten év közben változtatni kizárólag „Versenyzőből” „Aktív versenyzőre” lehet.

**Aktív versenyző:**

Tagdíj mértéke: 2500 Ft / hó

A tagdíj megfizetésével a versenyző jogosulttá válik:

* Az egyesület által szervezett edzéseken részt venni,
* Éves versenyengedély igénylésére (díját az egyesület átvállalja)
* Országos bajnokságokon díjmentesen részt venni (nevezési díját az egyesület átvállalja, amennyiben a pályát eredményesen teljesítette)
* Az egyesület által beszerzett sport felszerelést kedvezményesen megvásárolni. (Ennek mértékéről a vezetőség dönt)
* Elért minősítése és országos bajnokságon szerzett pontok alapján versenyeken díjmentesen részt venni (nevezési díját az egyesület átvállalja, ezen kedvezmény jogalapját az előző évi eredmények adják)
* I. osztályú minősítés esetén 10 versenynap
* FN20-21 kategóriákban szerzett egyéni bajnoki pontonként +2 versenynap, a váltó-csapat pontokért a tagoknak bajnoki pontonként +1-1 versenynap

**Versenyző:**

Tagdíj mértéke: 1000 Ft / hó

A tagdíj megfizetésével a versenyző jogosulttá válik:

* Az egyesület által szervezett edzéseken részt venni a felmerülő költségek (pl. térképhasználati díj) megfizetésével
* Éves versenyengedély igénylésére (díját az egyesület átvállalja)
* Az egyesület neve alatt versenyeken indulni a felmerülő költségek (pl nevezési díj) megfizetésével
* Az egyesület által beszerzett sport felszerelést teljes áron megvásárolni.

A tagokra vonatkozó egyéb jogok és kötelességek tekintetében az ARAK alapszabályzata (<https://www.arakatletika.hu/_upload/editor/MENU/ARAK/szabalyzatok/ARAK_Alapszabalya.pdf>) irányadó

**Tagdíj fizetési kedvezmények szabályozása:**

**Testvérkedvezmény:**

Amennyiben egy családon belül legalább két utánpótlás korú gyermek az egyesület igazolt sportolója a második gyermektől a fizetendő tagdíjra 50% kedvezményben részesül.

**Tagdíjak befizetése:**

Az egyesület működtetésére fizetendő tagdíj megfizetése a sportoló, kiskorú sportoló esetén a törvényes gondviselő feladata.

A díjakat köteles az szabályzatban rögzített határidőig befizetni az egyesület részére.

A befizetés kizárólag átutalással történhet.

**Lehetőség van több hónap (negyedév, félév esetleg teljes év) tagdíjainak egyszerre történő befizetéseire.**

A tagdíj összegét az alábbi számlaszámra kell utalni, és a közlemény rovatba a versenyző(k) nevét feltüntetni.

Fizetési határidő az aktuális hónap 10. napja.

OTP 11736116-20131533, számlatulajdonos: ARAK Tájfutó Szakosztály